钦定古今图书集成/明伦汇编/官常典/第744卷 > 王乃贲
## 钦定古今图书集成/明伦汇编/官常典/第744卷 > 王乃贲

按《雒南县志》：乃贲，癸酉科武副榜生。直指范嘉其英
奇，于是冬特用，往镇安征贼有功。会寇自河南入雒，
抚治张命同阎调化截御，遇贼于三要之压桥岭，谓
调化曰：“‘贼初压境，众寡未可逆料，宜勒兵高阜，观其
来势’。调化曰：‘奉命讨贼，见贼而退，吾岂为之’？乃贲曰：
‘吾非怯，欲知己知彼耳’。”调化不听，麾兵直前，乃贲奋
然曰：“此吾死所矣！”挥戈冲阵，商兵战亦极力。贼军从
山东北出我军之背，众且不可纪数。时商兵尽殁，乃
贲与调化被执，贼慰之使降，乃贲不屈，同调化大骂
而死。贼本长驱至县，倏遇是战，意县有重兵，遂止故
县等村。翼日，韩郃兵从潼关抵县，县赖以全。向非、乃
贲等死战以数万，贼突至城下，虽百“雒不可保矣。申请恤旌”，